Publication: Magyar Közlöny
Issue: MK-2010-186 (Year: 2010, Number: 186)
Era: contemporary
Section: 96/2003. (VII. 15.) Korm. rendelet 7. § (7) bekezdése helyébe a következõ rendelkezés lép:
Paragraph Index: 448

(9) A nemzetgazdaság védelmi felkészítése és mozgósítása feladatai végrehajtásának szabályozásáról szóló 131/2003. (VIII. 22.) Korm. rendelet 1. számú melléklet VII. Fejezet 1. pontjának elsõ bekezdése helyébe az alábbi rendelkezés lép: „1. A Magyar Honvédséget, a rendvédelmi szerveket irányító minisztériumok és a Nemzeti Adó- és Vámhivatal felügyeletét ellátó miniszter az erõforrás igényeket (3. számú táblázat) igénykielégítési módonként, ágazati besorolás szerinti felelõs teljesítõ szervenként és a javasolt igénykielégítõk székhelye szerinti megyei bontásban 3 példányban küldik meg az illetékes felelõs teljesítõ szervek részére. A felelõs teljesítõ szerv a visszaigazolt tervlap egy példányát a követelmény támasztó és egy példányát az NGM részére küldi meg. A Magyar Honvédség és a rendvédelmi szervek (ideértve a Nemzeti Adóés Vámhivatal vámszerveit és nyomozóhatósági szerveit is) a költségvetési többletigényt az igénybejelentési táblázaton feltüntetett módon tervezik.”

Source: https://magyarkozlony.hu/hivatalos-lapok/d312fdba7c3a010fa6d4e1ccb5b643c97388f572/dokumentumok/f9f67a329f1ac5616145df3b61af79fe1d055cd3/letoltes